“ไนกี้-แป้ง” สุดประทับใจ ตีแผ่ซีรีส์รักแผ่นดิน “เลือดสุพรรณ” | daradaily
ถือเป็นปรากฏการณ์ที่ดีเมื่อบริษัท พรี-โพร-โพสต์ ไลฟ์ เอ็นเตอร์เทนเม้นท์ จำกัด ได้ตระหนักเห็นถึงความสำคัญการรักชาติบ้านเมือง เลยจัดทำซีรีส์น้ำดี “เลือดสุพรรณ” ซึ่งจะออกอากาศทางสถานีวิทยุโทรทัศน์กองทัพบกช่อง 5 ได้พระ-นาง “ไนกี้ นิธิดล ป้อมสุวรรณ” และ “แป้ง พรภัสร์ชนก มิตรชัย” โคจรมาร่วมงานกันครั้งแรก รังสรรค์ผ่านผลงานผู้กำกับฯ “นุชิต นวลสกุล”
“ไนกี้” ดีต่อใจเป็นนักแสดงอิสระ รับช่องมากสีทาบเซ็นสัญญา
ด้าน “ไนกี้” รับบทเป็น “มังราย” เผยว่า ดีใจมากๆ ครับที่ได้เล่นซีรีส์ “เลือดสุพรรณ” ย้อยยุคประวัติศาสตร์ขนาดนี้ ก่อนหน้านี้เคยเล่นพีเรียดมาบ้างแต่ยังไม่ลึกเท่าเรื่องนี้ เรื่องนี้คือลึกสุดเลย ยากและท้าทายสำหรับผมมาก ดีใจที่ได้เล่นเรื่องนี้ ทำให้เรารู้ข้อมูลประวัติศาสตร์เพิ่มขึ้น รู้ความรักชาติของทางฝั่งไทยมาก ทุกคนยอมเสียสละเพื่อชาติบ้านเมือง อยากให้ทุกคนได้ชมกัน ผมเชื่อว่าคนที่ได้ชมจะรู้สึกรักชาติมากขึ้นแน่นอน ขนาดถ่ายทำบางฉากผมยังแอบร้องไห้เลย มันซึ้งจริงๆ ครับ และอีกอย่าง เรื่องนี้นักแสดงเยอะมาก ฝากชมกันด้วยครับ
สำหรับ “แป้ง” เล่นเป็น “ดวงจันทร์” ขอขอบคุณทางผู้จัดฯ ด้วยที่ให้โอกาส “แป้ง” มาเป็นตัวละครตัวนี้ ปลื้มมาก ทุกครั้งที่เราเล่นและถ่ายทอดอารมณ์รู้สึกว่าตัวผู้หญิงคนนี้มีความรักชาติจริงๆ เขาสามารถเสียสละได้ทุกอย่างแม้คนที่ตัวเองรัก มีความมุ่งมั่น เด็ดเดี่ยว “แป้ง” รัก-เคารพตัวละครตัวนี้มาก เรามีความสุขทุกครั้งช่วงเวลาที่ถ่ายทำ ถึงแม้จะเป็นเวลาสั้นๆ แต่เรารู้สึกได้เลยว่าตัว “ดวงจันทร์” มีคุณค่ามาก ฝากซีรีส์ “เลือดสุพรรณ” ไว้ด้วยค่ะ เรื่องนี้ “แป้ง” เป็นนางเอกเต็มตัว ตั้งใจและทุ่มเทมาก และอีกอย่าง ถ่ายทำแต่ละฉากไม่ง่ายเลย ฝากชมกันด้วยนะคะ
TAG : Daradaily NEWS Today ข่าว ข่าวHOT ข่าวดารา ข่าวบันเทิง ข่าวล่าสุด ข่าววันนี้ ข่าวใหม่ ดาราเดลี่ แป้ง พรภัสร์ชนก ไนกี้ นิธิดล
“แป้ง” แจงเหตุเจอครอบครัวน้อยลง รับห่วงสุขภาพพ่อ “เอ ไชยา”
"ไนกี้ นิธิดล" เผยหลังเกิดอาการวูบ พร้อมอัปเดตสถานะหัวใจ
ครั้งแรก! “ไนกี้ นิธิดล” เล่าเหตุการณ์วูบหมดสติหลังบริจาคเลือด